《金缕曲 送春》
清代·宗婉

此恨真千古。忍匆匆、临歧把酒，送春归去。几曲阑干闲倚遍，总是没情少绪。

但望里、夕阳无语。残梦一丝风剪断，问谁为、题破伤心句。

此别也、嗟何遽。

画楼无计留春住。尽销魂、红稀绿暗，美人迟暮。芳草连天天接水，更隔几重云树。

君莫问、春归之路。流水落花遭小劫，算人间、天上无凭据。

此去也，归何处。

作者简介：宗婉，字婉生，常熟人。山西同知萧瓒、北河州判锦炤母。有《梦湘楼稿》。